C 194/82
SL
Uradni list Evropske unije
12.5.2022
1.3 EESO poudarja, da so omejitve voznega parka zelo močna in učinkovita spodbuda za tehnološke spremembe v industriji.
V skladu s svojim prejšnjim mnenjem (2) EESO opozarja, da je treba pristop merjenja emisij v izpuhu kljub vsem njegovim prednostim dopolnjevati z drugimi instrumenti politike.
Sveženj „Pripravljeni na 55“ mora upoštevati življenjski krog in se izogniti elektrifikaciji cestnega prometa, ki bi povzročila pomik emisij navzgor po vrednostni verigi.
1.4 EESO odločno ponavlja, da mora ostati individualna mobilnost dostopna in cenovno ugodna za vse, zlasti za vozače, ki nimajo dostopa do kakovostnega javnega prevoza ali drugih rešitev mobilnosti (3).
1.5 Avtomobilska industrija je za evropsko gospodarstvo strateškega pomena.
V avtomobilski proizvodnji (montaža in dobava) je zaposlenih 2,6 milijona delavcev, zaradi nje pa obstaja 900 000 delovnih mest v dobavnih sektorjih, kar skupaj znaša 11,6 % zaposlitev v proizvodnem sektorju EU.
1.6 Zaradi drastične pospešitve razogljičenja, ki jo zlasti za avtomobilsko industrijo določa sveženj „Pripravljeni na 55“, bodo potrebna dodatna sredstva (na primer v okviru razširjenega Sklada za pravični prehod) za spopadanje z družbenimi posledicami ukrepov za zmanjšanje emisij v regijah, ki so odvisne od avtomobilskih dobavnih verig.
1.7 EESO ponovno poziva, naj se oceni stanje na področju usposabljanja, preusposabljanja in izobraževanja zaposlenih ter pripravi posodobljena analiza področij, na katerih so potrebni (dodatni) ukrepi za nadaljnji razvoj znanja in spretnosti ter kvalifikacij zaposlenih v avtomobilski industriji, da bo mogoče izvesti strukturni prehod (4).
Odbor ponavlja, da se morajo navedeni vidiki upoštevati v predlaganih določbah o upravljanju in spremljanju.
1.8 EESO izraža skrb, da bo brez infrastrukture za polnjenje, potrebne za prehod, cilje zmanjšanja emisij težko doseči.
Infrastrukturo za polnjenje je treba postaviti tam, kjer ljudje živijo, delajo in opravljajo svoje vsakodnevne dejavnosti.
1.9 Obnovljiva in nizkoogljična goriva, pa tudi e-goriva, bi lahko prispevala k razogljičenju cestnega prometa, zlasti kar zadeva obstoječi vozni park in dele, ki jih je težko elektrificirati, a morajo zanje vseeno veljati zanesljiva trajnostna merila.
2.
Ozadje predloga 2.1 S sporočilom o evropskem zelenem dogovoru (5) se je začela nova strategija EU za rast, katere cilj je preobraziti EU v pravično in uspešno družbo s sodobnim, konkurenčnim in z viri gospodarnim gospodarstvom.
Komisija je s sporočilom znova potrdila svoj cilj okrepiti podnebne cilje in doseči, da bo Evropa do leta 2050 prva podnebno nevtralna celina.
2.2 Ta cilj je določen v sporočilu z naslovom Čist planet za vse – Evropska strateška dolgoročna vizija za uspešno, sodobno, konkurenčno in podnebno nevtralno gospodarstvo (6).
2.3 Na podlagi celovite ocene učinka je Komisija v sporočilu o krepitvi evropskih podnebnih ambicij do leta 2030 (7) predlagala povečanje ambicij EU in predstavila celovit načrt za odgovorno povečanje zavezujočega cilja Evropske unije za leto 2030 na najmanj 55-odstotno zmanjšanje neto emisij.
Cilj za leto 2030 je v skladu s ciljem Pariškega sporazuma, da se dvig globalne temperature ohrani precej pod 2 oC in da se nadaljujejo prizadevanja za omejitev dviga temperature na 1,5 oC.
Evropski svet je potrdil novi zavezujoči cilj EU za leto 2030 na svoji seji decembra 2020 (8).
Za doseganje te višje ravni ambicij za leto 2030 je Komisija pregledala veljavno podnebno in energetsko zakonodajo, v skladu s katero naj bi se emisije toplogrednih plinov do leta 2030 zmanjšale le za 40 %, do leta 2050 pa za 60 %.
(2) (3) (4) (5) (6) (7) (8)
UL C 227, 28.6.
2018, str. 52.
Mnenje EESO Strategija EU za mobilnost in industrijske vrednostne verige v EU: pristop ekosistemov avtomobilske industrije (mnenje na lastno pobudo), točka 1.3, (UL C 105, 4.3.2022, str. 26).
UL C 227, 28.6.2018, str.
52, točki 1.6 in 4.13.
COM(2019) 640 final.
COM(2018) 773 final.
COM(2020) 562 final.
Sklepi Evropskega sveta z dne 10. in 11. decembra 2020, EUCO 22/20, dokument CO EUR 17, CONCL 8.